b"\n_START_ARTICLE_\nRafael Palmero Romero\n_START_SECTION_\nBiografia\n_START_PARAGRAPH_\nVa estudiar decoraci\xc3\xb3 a l'Escola Oficial de Cinema i des de 1969 fins 1987 va treballar a TVE on va ser nombroses col\xc2\xb7laboracions com Fortunata y Jacinta, Teresa de Jes\xc3\xbas o La forja de un rebelde. Ha estat professor de Direcci\xc3\xb3 Art\xc3\xadstica a l'Escuela de Cine y Audiovisuales de la Comunidad de Madrid (ECAM) i a la Universitat Francisco de Vitoria._NEWLINE_A comen\xc3\xa7ament dels anys 1970 va comen\xc3\xa7ar a col\xc2\xb7laborar en cinema, en la pel\xc2\xb7l\xc3\xadcula Cr\xc3\xada cuervos de Carlos Saura. Despr\xc3\xa9s va continuar amb Mario Camus, treballant a les seves pel\xc2\xb7l\xc3\xadcules Los d\xc3\xadas del pasado (1978), Los santos inocentes (1984), La vieja m\xc3\xbasica (1985), La casa de Bernarda Alba (1987), Sombras en una batalla (1993), Adosados (1996) o La playa de los galgos (2002). Tamb\xc3\xa9 ha treballat per Antonio Gim\xc3\xa9nez Rico a El disputado voto del senyor Cayo(1986) i a Jarrapellejos (1988), amb Luis Garc\xc3\xada Berlanga a La escopeta nacional (1978) i Todos a la c\xc3\xa1rcel (1993), amb Jos\xc3\xa9 Luis Cuerda Mart\xc3\xadnez a La viuda del capit\xc3\xa1n Estrada (1991) i La marrana (1992), amb Jaime Ch\xc3\xa1varri a A un dios desconocido (1977). amb Miguel Picazo a Extramuros (1985) amb Jos\xc3\xa9 Luis Garc\xc3\xada S\xc3\xa1nchez a Pasodoble (1988), amb Julio Medem a Vacas (1992), i amb Patricia Ferreira a El alquimista impaciente (2002)._NEWLINE_Fou guardonat amb el Goya a la millor direcci\xc3\xb3 art\xc3\xadstica el 1987 per La casa de Bernarda Alba i el 1990 per \xc2\xa1Ay Carmela!, i va compartir el Goya al millor disseny de vestuari el 1990 per \xc2\xa1Ay Carmela!."